1. Ръкописите се изпращат на адрес: София 1700, Студентски град „Хр. Ботев“, Университет за национално и световно стопанство, Институт по интелектуална собственост и технологичен трансфер „проф. д-р Борислав Борисов”, за сп. “Интелектуална собстеност и бизнес”, Електронният адрес на списанието е: m.markova@unwe.bg

2. Приемат се статии, които представят синтезирано резултатите от мащабни колективни и индивидуални теоретични и практически изследвания (в обем до 20 стандартни страници), критично-дискусионни статии за нови концепции и управленски практики (в обем до 10 стандартни страници), статии, които по характер са кратки методически авторски разработки (в обем до 10 стандартни страници). Статиите да са подготвени с редактор Microsoft Office Word 2003 (минимум) за Windows на шрифт Times New Roman, размер 12 пункта и междуредие 1,5.

3. Първата страница на ръкописа да съдържа последователно следната информация: заглавие, име и фамилия на автора (авторите), резюме до 300 думи на български език, ключови думи (до пет думи) на български език, номера на научната област от JEL класификацията. JEL класификацията може да бъде намерена на интернет адрес <http://aeaweb.org/jel/guide>. Под линия с индекс звездичка след името и фамилията на автора се дава информация за академичната длъжност на автора и организацията (институцията). Тази информация се дава последователно за всеки автор. Заглавията на статиите не бива да съдържат абревиатури.

На отделен лист и на електронен носител се представят:

– заглавието, името и фамилията на автора, изписани по правилата на Закона за транслитерацията (обн. ДВ, бр. 19/2009 г.)

4. Желателно е основният текст да съдържа увод, методология, описание на изследването и резултатите, заключение. Забележки под линия не се допускат. Представените формули се номерират (1), (2) и т.н. отдясно на формулите. Ако е необходимо, доказателствата на формулите се дават на отделен лист за ползване от рецензентите и не се публикуват. Всички графики и диаграми трябва да бъдат означени като фигури, номерирани последователно с арабски цифри. Наименованието е под фигурите. Таблиците да се номерират последователно с арабски цифри и да бъдат наименовани (над таблиците). Под таблицата се посочва източникът на включените в нея данни.

5. При цитиране в текста на публикации от други автори да се спазват посочените по-нататък правила.

Когато се цитира конкретен текст от чужда публикация, да се посочват страниците: Павлов (2002, с. 333) твърди, че ". . . . . . ". Без посочване на конкретен текст е само: Павлов (2002) потвърждава тезата за наличието на връзка . . .

Когато името на автора не е посочено директно в текста, то се поставя в скоби заедно с годината на публикацията: Този проблем е вече изследван (Кругман и др., 1997).

Когато в едно изречение са посочени повече от един автор, те се цитират: Smith (2000) и Born (2002) също доказват, че . . . .

При повече от една публикация по темата от даден автор позоваването е: Както предлага Barney (1991; 1997) . . . или Изследвания през 90-те години ( Barney, 1991; 1997) показват, че . . .

Ако се използват няколко публикации от един автор в една и съща година, след годината се добавя малка буква а, в, с и т.н. Пример: Предходно изследване на Porter (1990а) показва, че . . ., но по-късно изследване отново от Porter (1990в) разширява това твърдение с нови аспекти. При цитиране на вторични източници форматът е: Изследване на Brown (2000, цитирано в Smith, 2004, с. 120) показва, че . . .

Списъкът с цитираните източници да се даде след основния текст без номериране. Подреждането е по азбучен ред на фамилиите на авторите, първо на кирилица, а след това на латиница и други езици. Под всеки цитиран източник на кирилица – 160 Към читателите и авторите Икономически и социални алтернативи, брой 2, 2021 на български език, да се даде същият източник, изписан по правилата на Закона за транслитерацията.

Пример: Ерхард, Л., 1993. Благоденствие за всички. София, УИ „Стопанство“. (Erhard, L., 1993. Blagodenstvie za vsichki, Sofia, UI „Stopanstvo“.)

Поредността на публикациите от един автор се отбелязва чрез добавяне на малки букви а, в, с и т.н. след годината на публикуване.

При съставяне на списъка с цитираните източници да се използват следните модели (формати):

За книги и монографии Porter, M., 1990. The Competitive Аdvantage of Nations. New York: The Free Press. Post, J., A. Lawrence and J. Weber, 1999. Business and Society. 9th ed. Irwin/McGraw – Hill. Georgiev, I., 1999. Basics of investing. Sofia: Economics University Publishing House.

За статии

Farrell, J. and C. Shapiro, 2008. How Strong Are Weak Patents? American Economic Review, 98(4), pp. 1347-1369.

Динков, Д., 2011. Виртуалните общности в постмодерния свят. Икономически алтернативи, № 4, с. 3-18.

При посочване на автор от колективна публикация

Friedman, M., 1991. The Social Responsibility of Business Is to Increase Its Profits, in J. Bower (ed.), The Craft of General Management. Boston: Harvard Business School Publications, 287-296.

За електронни източници

Ако източникът е уеб сайт, информацията се подрежда, както следва:

източник, година, заглавие на уеб документа или уеб страницата [средство за достъп], наличен в: уеб сайт адрес/URL[Дата на последно влизане на потребителя (за застраховка)]

Пример: American Economic Association, 2012. JEL Classification Codes Guide, [online] Available at:

За непосочените случаи и източници да се използва Харвардската система за цитиране.

6. Ръкописите се представят в електронен вид и на хартиен носител в два екземпляра.

7. Ръкописите, които не отговарят на посочените в т. 2 до т. 5 изисквания, се връщат на авторите за преработване. Ръкописите се рецензират, а решението за отпечатване за преработване или за отхвърляне на статията се взема от Редакционната колегия. Редакционната колегия информира авторите за взетото решение. Всеки автор получава безплатно два броя от съответния брой на списанието.

8. В списанието се приемат за отпечатване ръкописи, които не са публикувани другаде. Приемането на статията за отпечатване означава, че авторските права върху ръкописа (с изключение на неотчуждимите неимуществени авторски права по ЗАПСП) са прехвърлени на списанието. Статията или части от нея не могат да бъдат публикувани в други издания без писменото съгласие на Редакционната колегия.